Catherine Dorothea Taylor (gebore Sharpe, Birmingham, 4 Februarie 1914 – Kaapstad, 9 April 1992) was 'n Suid-Afrikaanse politikus en die Verenigde Party se Volksraadslid vir Wynberg van 31 Julie 1963, toe sy in 'n tussenverkiesing gewen het, tot sy in 1974 uit die V.P. bedank het oor die party se deelname aan die omstrede Schlebush-kommissie.
Persoonlike besonderhede[wysig | wysig bron]
Op 5 September 1939, toevallig dieselfde dag waarop genl. Jan Smuts vir genl. J.B.M. Hertzog as premier opgevolg en die dag voordat Suid-Afrika oorlog teen Duitsland verklaar het aan die begin van die Tweede Wêreldoorlog, trou Taylor in Kaapstad met Lance Gordon Taylor. Twee seuns is uit die huwelik gebore: Michael sou 'n verslaggewer en skakelwesekonsultant word en Nicholas (Nick) die bekende sanger van kabaret en ligte musiek, waaronder treffers soos "Liefde is 'n stille rivierstroom".
Bedank uit V.P.[wysig | wysig bron]
Sy besluit egter voor die algemene verkiesing van 1974 om haar nie weer in Wynberg verkiesbaar te stel nie en bedank uiteindelik uit die Verenigde Party oor hulle deelname aan die Schlebusch-kommissie. Hierna skryf sy haar outobiografie, If Courage Goes. My twenty years in South African politics, wat in 1976 deur Macmillan South Africa uitgegee is.
Ontsluit van "https://af.wikipedia.org/w/index.php?title=Catherine_Taylor&oldid=1385460"	Kategorieë: Suid-Afrikaanse politiciVerenigde Party	Navigasie-keuseskerm
English	Wysig skakels	Die bladsy is laas op 23 September 2015 om 16:48 bygewerk.